Diari Oficial de la Generalitat Valenciana


Sumari del DOGV 6391, del 05-11-2010 (2010/11893)

RESOLUCIÓ de 28 d'octubre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni trilateral de col·laboració entre el Ministeri de Justícia, la Generalitat i l'Entitat Pública Empresarial Red.es per al desenrotllament de servicis públics digitals en l'àmbit de l'administració de Justícia, Programa «Ius+reD».
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6391

Data del DOGV
:   05-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11487


Data del document
:   28-10-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 28 d'octubre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni trilateral de col·laboració entre el Ministeri de Justícia, la Generalitat i l'Entitat Pública Empresarial Red.es per al desenrotllament de servicis públics digitals en l'àmbit de l'administració de Justícia, Programa «Ius+reD». [2010/11630]  
El Ministeri de Justícia, la Generalitat i l'Entitat Pública Empresarial Red.es, han subscrit, després de la tramitació prèvia reglamentària, el 4 d'octubre de 2010, el conveni trilateral de col·laboració per al desenrotllament de servicis públics digitals en l'àmbit de l'administració de Justícia, Programa «Ius+reD».  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1491/2010, i que figura com a annex d'esta resolució.  
València, 28 d'octubre de 2010.- La directora general del Secretariat del Consell: Mª Teresa Lleó Alonso.  
Conveni trilateral de col·laboració entre el Ministeri de Justícia, la Generalitat Valenciana i l'Entitat Pública Empresarial Red.es, per al desenrotllament de serveis públics digitals en l'àmbit de l'administració de Justícia, Programa «Ius+reD»  
Madrid, 4 d'octubre de 2010  
Reunits  
D'una part, Francisco Caamaño Domínguez, ministre de Justícia, en virtut del Reial Decret 240/2009, de 23 de febrer, pel qual es disposa el seu nomenament i actuant en l'exercici de la competència que li atorga l'article 13.3 de la Llei 6/1997, de 14 d'abril, d'Organització i Funcionament de l'administració General de l'Estat.  
Rafael Blasco Castany, conseller de Solidaritat i Ciutadania, facultat per a aquest acte per Acord del Consell de 17 de setembre de 2010, en virtut de la delegació d'atribucions conferides per Resolució de la consellera de Justícia i Administracions Públiques, de 30 de juliol (publicada en el DOCV núm. 6323, de 02.08.2010) de conformitat amb el que establixen els articles 17.f) i 28.g) de la Llei 5/1983, de 30 de desembre, del Consell  
I d'altra, Sebastián Muriel Herrero, director general de l'Entitat Pública Empresarial Red.es, facultat per a aquest acte en virtut de les facultats delegades a favor seu pel Consell d'Administració de Red.es, en la seua reunió de 14 de novembre de 2008.  
El Ministeri de Justícia, (d'ara en avant «Ministeri de Justícia»), la Conselleria de Justícia i Administracions Públiques de la Generalitat Valenciana, i l'entitat pública empresarial Red.es, (d'ara en avant, «Red.es») podran ser denominades, individualment, «la Part» i, de forma conjunta, «les Parts».  
Totes les parts es reconeixen la capacitat jurídica necessària per a subscriure el present Conveni de Col·laboració per al desenrotllament de serveis públics digitals en l'àmbit de l'administració de Justícia, Programa Ius+reD I, en virtut d'això,   
Exposen  
Primer. Que el Pla Estratègic per a la Modernització de la Justícia 2009-2012, adoptat pel Ministeri de Justícia contempla, entre les seues actuacions, un conjunt de millores tecnològiques que, entre altres finalitats, pretén:   
- Potenciar l'acostament tecnològic de la Justícia a professionals i usuari.   
- Desenrotllar sistemes d'informació, gestió, documentació i registre d'actuacions processals.   
- Facilitar el seguiment i anàlisi de la informació disponible.   
- Millorar i actualitzar les infraestructures tecnològiques de l'administració de Justícia.   
- Garantir la confidencialitat, la integritat i la disponibilitat de la informació.   
- Introduir processos de qualitat en l'administració de Justícia.   
- Millorar les capacitats i destreses en TIC dels recursos humans   
- Assegurar la interoperabilitat dels sistemes.   
En particular, pel que fa a la interoperabilitat i interconnexió dels diferents sistemes informàtics, la Conferència Sectorial en matèria d'Administració de Justícia, celebrada el 17 de juny de 2009, va posar en relleu el compromís existent per a unir esforços, per part de totes les administracions implicades, per tal de garantir la interoperabilitat dels sistemes d'informació que presten servei a l'administració de Justícia, amb totes les garanties de seguretat, i amb la flexibilitat suficient per a no imposar cap sistema sobre els altres.  
Segon. Per la seua banda, entre les prioritats de les conselleries de Justícia de les comunitats autònomes, amb competències assumides, es troba també la millora i modernització dels serveis oferits per l'administració de Justícia, a fi de millorar la qualitat, transparència i l'accés a aquest servei públic per part dels ciutadans. En aquest sentit, totes elles coincideixen en la necessitat estendre l'Expedient Judicial Electrònic en els seus respectius òrgans judicials i dotar a l'administració de Justícia d'una infraestructura TIC, que reunisca les degudes garanties de seguretat i permeta oferir un servei àgil i eficient.   
La Generalitat Valenciana pretén dur a terme projectes, les finalitats dels quals són:  
- Potenciar l'acostament tecnològic de la Justícia a professionals i usuaris.  
- Desenrotllar sistemes d'informació, gestió, documentació i registre d'actuacions processals.  
- Facilitar el seguiment i anàlisi de la informació disponible.  
- Millorar i actualitzar les infraestructures tecnològiques de l'administració de Justícia.  
- Garantir la confidencialitat, la integritat i la disponibilitat de la informació.  
- Introduir processos de qualitat en l'administració de Justícia.  
- Millorar les capacitats i destreses en TIC dels recursos humans  
- Assegurar la interoperabilitat dels sistemes.  
Tercer. Que des del Ministeri d'Indústria, Turisme i Comerç (d'ara en avant MITiC) s'ha posat en marxa el Pla Avança 2, a través del qual es pretén contribuir a la recuperació econòmica d'Espanya, gràcies a l'ús intensiu i generalitzat de les TIC, prestant especial atenció als projectes que compaginen sostenibilitat i estalvi energètic.   
El Pla Avança 2 s'emmarca dins del Pla E per a l'estímul de l'economia i l'ocupació, que arreplega les mesures, adoptades de manera coordinada amb els països de la Unió Europea, per a sostindre l'activitat econòmica i assentar les bases d'un creixement sostenible en el futur.   
El Pla contempla el desenrotllament de serveis públics digitals, com a instrument per a millorar la qualitat dels serveis prestats per les administracions públiques en Xarxa. Dins d'aquesta línia s'emmarquen les actuacions orientades a donar suport a la modernització de l'administració de Justícia, objecte del present Conveni.   
Quart. Que Red.es, entitat pública empresarial adscrita al MITiC, a través de la Secretaria d'Estat de Telecomunicacions i per a la Societat de la Informació, té atribuïda la realització d'actuacions encaminades a la promoció i al desenrotllament de la Societat de la Informació en tots els àmbits de l'activitat econòmica i social, inclosa la gestió dels fons comunitaris previstos per a aquests fins, en els programes operatius FEDER 2007-2013 que li corresponen, d'acord amb el que disposa l'article 3 del Reial Decret 164/2002, de 8 de febrer, pel que s'aprova l'Estatut de l'Entitat Pública Empresarial Red.es.   
Les actuacions que Red.es realitzarà, en execució del present Conveni, són cofinanciables mitjançant els programes operatius esmentats anteriorment.   
  
\* \* \* \* \*  
  
Cinqué. Que dins del context del Pla Avança 2, el Ministeri de Justícia, el MITiC i Red.es, van subscriure, el dia 20 d'abril de 2010, un «Conveni Marc de Col·laboració per al desenrotllament de serveis públics digitals en l'àmbit de l'administració de Justícia, denominat Programa Ius+reD», amb l'objectiu de sumar esforços en el procés de modernització del Registre Civil i impulsar el desenrotllament dels nous sistemes d'informació i comunicacions que es deriven de la implantació de la Nova Oficina Judicial.   
Que la Clàusula Sisena del Conveni Marc, subscrit el passat dia 20 d'abril per al desenrotllament del programa Ius+reD, estableix que «Les comunitats autònomes, que han assumit la competència en matèria de provisió de mitjans per a l'administració de Justícia, podran signar convenis específics de desenrotllament del present conveni marc», que figuraran com a addendes a aquest, a través dels quals podran ser cofinançades actuacions en l'àmbit processal, d'interoperabilitat i difusió, que contribuïsquen a complir els objectius del present conveni.   
El Ministeri de Justícia i Red.es aportaran, conjuntament, la inversió destinada per l'administració General d'Estat a finançar les actuacions que es realitzen en les comunitats autònomes. La Comunitat Autònoma haurà d'aportar anualment un altre tant de la inversió a realitzar per l'administració General de l'Estat. Aquesta aportació serà executada per la pròpia Comunitat Autònoma i haurà de ser destinada a finançar actuacions encaminades a la consecució de les metes fixades en el Pla 2009-2012, per a la Modernització de la Justícia.   
Addicionalment, els convenis específics de les comunitats autònomes, que desitgen participar en les actuacions relatives a quioscs electrònics per a autoservei dels ciutadans, previstes en la clàusula Segona, apartat 2, regularan el règim de transmissió de la titularitat i de manteniment dels dits quioscs.  
En el cas que una Comunitat Autònoma decidisca participar exclusivament en el desenrotllament, de les actuacions relatives a quioscs electrònics per a autoservei dels ciutadans, previstes en la clàusula Segona, apartat 2, haurà de subscriure un únic conveni específic, l'objecte del qual serà la regulació relativa al règim de transmissió de la titularitat i manteniment dels quioscs.  
Sisé. Que les parts coincideixen en la necessitat sumar esforços per a augmentar l'eficàcia i qualitat dels serveis oferits per l'administració de Justícia, a través de l'ús de les Tecnologies de la Informació i Comunicació (TIC).   
En aquest sentit, el present Conveni permetrà complementar les actuacions que la Comunitat Valenciana desenrotlla en el marc de la seua estratègia de modernització de la Justícia, i contribuirà a assolir els objectius que aquesta s'haja marcat, alhora que possibilitarà la realització d'actuacions coordinades en el conjunt del territori nacional per a contribuir a assolir els objectius enunciats en el Pla de Modernització de la Justícia 2009-2012.  
Per a això, les parts col·laboraran, entre altres, en el desenrotllament de projectes destinats a la implantació de l'Expedient Judicial Digital; l'accés segur als sistemes d'informació; la millora dels sistemes de gravació de Sales de Vistes i la dotació d'infraestructura TIC al servei de l'administració de Justícia a la Comunitat Valenciana.   
Seté. Que la disponibilitat dels Fons FEDER 2009-2013, i les aportacions que el Ministeri de Justícia està en disposició de comprometre, fan possible que per part de l'administració General de l'Estat es realitzen, a la Comunitat Valenciana i en el període 2010-2012, les inversions següents:  
Les xifres assenyalades en la taula anterior són aproximades i podran ser ajustades durant la vigència del present Conveni. El detall de l'aportació de cada una de les parts signants s'arreplega en la clàusula Quarta del present Conveni.  
D'acord amb l'article 176, del Tractat de Funcionament de la Unió Europea i al Reglament (CE) núm. 1083/2006, el Fons Europeu de Desenrotllament regional (FEDER) estarà destinat a reduir les disparitats quant al nivell de desenrotllament de les distintes regions i el retard de les regions menys afavorides, contribuint al finançament d'ajudes orientades a reforçar la cohesió econòmica i social, mitjançant la correcció dels principals desequilibris regionals, i amb el suport al desenrotllament i a l'ajustament estructural de les economies regionals.  
Vuité. El tractament de les dades personals, que precisen les parts que firmen el present Conveni Marc, per al desenrotllament de Serveis Públics Digitals en l'àmbit de l'administració de Justícia, se subjectarà al que disposa la Llei Orgànica 15/1999, de 13 de desembre, de Protecció de Dades de Caràcter Personal, a les referències específiques contingudes en la Llei 59/2003, de 19 de desembre, de Signatura Electrònica, a la Llei 30/2007 d'octubre, de Contractes del Sector Públic, i a la resta de disposicions d'aplicació.  
Que basant-se en el que exposa anteriorment, el Ministeri de Justícia, la Generalitat Valenciana i Red.es, acorden subscriure el present Conveni (d'ara en avant, «el Conveni Trilateral») a fi de desenrotllar les actuacions referides en l'Expositiu quart anterior d'acord, amb les següents  
Clàusules  
Primera. Objecte del conveni  
L'objecte del present conveni és el desenrotllament de serveis públics digitals en l'àmbit processal en la Comunitat Valenciana, a través de la implantació de nous sistemes d'informació, infraestructures TIC i serveis associats. Tot això per a contribuir a aconseguir les metes i objectius previstos en les estratègies de modernització de la Justícia, llançades tant des de la Comunitat Autònoma com des del Ministeri de Justícia.  
Addicionalment, és objecte del present conveni la realització d'actuacions de difusió i capacitació, associades a les actuacions previstes en aquest.  
Segona. Actuacions a realitzar per a impulsar les tecnologies de la informació en l'àmbit processal  
2.1 Actuacions a desenrotllar mitjançant la inversió de l'administració General de l'Estat  
En execució del present conveni es desenrotllaran, en els termes establits en la present clàusula, actuacions emmarcades dins dels àmbits que s'esmenten tot seguit. Correspondrà a la Comunitat Valenciana i al Ministeri de Justícia identificar, anualment, les prioritats estratègiques que orientaran la definició dels projectes a desenrotllar cada any.  
1. Actuacions en l'àmbit processal   
a. Expedient Judicial Digital  
Implantació de l'Expedient Judicial Digital, a través de la realització d'actuacions de digitalització, dotació d'infraestructura TIC, implantació d'aplicatius i activitats de capacitació.  
b. Accés unificat als sistemes de gestió processal  
Amb el propòsit de facilitar el treball diari del personal dels òrgans judicials i permetre una gestió més eficient, es desenrotllaran actuacions encaminades a la millora de la gestió d'identitats, a fi de permetre el seu accés unificat, segur i discriminat als diferents sistemes d'informació. Addicionalment es podran desenrotllar actuacions de dotació d'equipament, així com activitats de capacitació, tant en l'ús dels dits equipaments com del sistema d'identificació implantat.  
c. Sales de Vistes  
Es desenrotllaran actuacions dirigides a dotar a les sales de Vistes de sistemes digitals de gravació audiovisual i videoconferències, que permeten oferir majors serveis, com la integració amb els sistemes de gestió processal, creant gravacions que puguen utilitzar-se en procediment judicial i ser visualitzades utilitzant el corresponent certificat digital.   
Així mateix, es realitzaran actuacions encaminades adaptar els sistemes de gravació a les exigències que es deriven de la implantació de la Nova Oficina Judicial, relatives a la celebració i gestió de les vistes orals.   
d. Interoperabilitat i dotació d'aplicacions i infraestructura TIC   
Dins d'aquesta línia d'actuació, es realitzaran projectes dirigits a possibilitar la interoperabilitat semàntica, sintàctica i tècnica dels sistemes de gestió processal.   
Addicionalment cabrà desenrotllar actuacions dirigides a la millora de la infraestructura tecnològica al servei de l'administració de Justícia en la Comunitat Valenciana, així com desenrotllament d'aplicatius i activitats de capacitació en l'ús d'aquesta. Tot això dins dels objectius previstos en el Pla Estratègic de Modernització de la Justícia 2009-2012.   
2. Actuacions de difusió   
Per tal de difondre les actuacions i resultats que es deriven del present conveni, es podran desenrotllar accions de difusió i capacitació dirigides a professionals i ciutadans, que tinguen com a objecte impulsar l'ús i mostrar el funcionament dels nous serveis que es posen en marxa en el marc del conveni. En aquestes accions, figurarà la identificació del Govern d'Espanya, Ministeri de Justícia, Ministeri d'Indústria, Turisme i Comerç, Red.es i la Generalitat Valenciana.  
2.2 Actuacions a desenrotllar mitjançant la inversió de la Comunitat Valenciana  
En execució del present conveni, la Comunitat Valenciana desenrotllarà actuacions emmarcades dins dels àmbits següents:  
a. Expedient Judicial Digital. Actuacions encaminades a la implantació de l'Expedient Judicial Digital en els òrgans judicials de la seua competència.  
b. Serveis online. Desenrotllament i posada en marxa de serveis online que faciliten l'accés dels ciutadans als serveis de l'administració de Justícia o permeten als professionals de la Justícia interactuar amb la Generalitat Valenciana, realitzant comunicacions i gestions online.  
c. Seguretat. Identificació de professionals; accés segur als sistemes d'informació i projectes orientats a la millora de la seguretat de les xarxes de comunicació.   
d. Infraestructura i serveis TIC. Dotació d'equipament TIC i serveis associats, així com tots aquells projectes orientats a la millora dels sistemes d'informació i centres de processos de dades que donen servei a l'administració de Justícia, a la Comunitat Valenciana.   
e. Capacitació i difusió. Accions de difusió dels projectes de modernització de la Justícia, desenrotllats per la Generalitat Valenciana i activitats de capacitació en l'ús dels sistemes d'informació i equipament TIC, dirigides als professionals i usuaris.  
Tercera. Obligacions de les parts  
1. Obligacions de Red.es  
Red.es s'obliga a:   
(i) Aportar el finançament previst en la clàusula Quarta del present conveni.   
(ii) Realitzar les actuacions previstes en la clàusula Segona, apartat 2.1, a través de procediments públics de contractació que corresponguen.  
(iii) Realitzar el seguiment dels projectes que execute l'entitat en el marc del present conveni, en els termes que preveu la clàusula Setena.  
(iv) Identificar en Comissió de Seguiment, juntament amb el Ministeri de Justícia i a la Generalitat Valenciana, les actuacions a dur a terme en desplegament del present conveni, previstes en la clàusula Segona, apartat 2.1.  
2. Obligacions del Ministeri de Justícia  
El Ministeri de Justícia s'obliga a:   
(i) Aportar el finançament previst en la clàusula Quarta del present conveni.   
(ii) Identificar en Comissió de Seguiment, juntament amb Red.es i la Generalitat Valenciana, les actuacions a dur a terme en desplegament del present conveni, previstes en la clàusula Segona, apartat 2.1.   
3. Obligacions de la Generalitat Valenciana  
  
\* \* \* \* \*  
  
La Generalitat Valenciana s'obliga a:  
(i) Aportar el finançament previst en la clàusula Quarta del present conveni.   
(ii) Identificar en Comissió de Seguiment, juntament amb Red.es i el Ministeri de Justícia, les actuacions a dur a terme en desplegament del present conveni, previstes en la clàusula Segona apartat 2.1.  
(iii) Definir i executar les actuacions a dur a terme en desplegament del present conveni, previstes en la clàusula Segona, apartat 2.2.  
(iv) Facilitar tota la informació que calga per a dur a terme les actuacions, garantint alhora la correcció i veracitat de les mateixes i destinant els recursos necessaris que facen possible la correcta execució de les dites actuacions.  
(v) Realitzar les actuacions necessàries per a assegurar el grau de suport i el manteniment adequats, que permeten aconseguir un nivell òptim de rendiment de la infraestructura instal·lada en el marc d'aquest conveni. A aquests efectes, la Comunitat Valenciana garantirà el rigorós compliment del procediment acordat per Red.es en cada un dels projectes. La Comunitat Valenciana podrà assumir les activitats de manteniment directament o bé fer ús dels serveis que Red.es posa a la seua disposició.  
(vi) Proporcionar anualment a Red.es la informació sobre el valor dels indicadors generals 1 a 3, descrits en la clàusula Setena, i complir amb les obligacions previstes en la clàusula Cinquena.  
Les parts es comprometen a realitzar totes les accions que calguen per a la correcta i completa execució de les actuacions previstes en aquest conveni.  
Quarta. Inversions  
L'import màxim de les inversions, en les actuacions objecte del present conveni i en les seues activitats de seguiment, durant els períodes temporals compresos entre la signatura d'aquest i el 31 de desembre de 2010, i entre l'1 de gener de 2011 i el 31 de desembre de 2012, obeeix a la distribució següent:   
\* Segons es detalla en la memòria econòmica de la Direcció General de Justícia i Menor de 30/07/10.  
L'execució de les dites actuacions, per part del Ministeri de Justícia, Red.es i la Generalitat Valenciana, estarà condicionada a l'existència de disponibilitat pressupostària de les parts.  
Als efectes del compliment de l'obligació d'inversió de la Generalitat Valenciana, es computarà com a inversió realitzada únicament l'import d'aquelles obligacions de contingut econòmic que complisquen els requisits següents:  
- Que es reconeguen a càrrec del seu pressupost o, si fa al cas, al d'un organisme públic o d'una societat participada per la Generalitat Valenciana.  
- Que tinguen per causa béns o serveis descrits en la clàusula 2.2, del present Conveni.  
- Que la data de reconeixement de l'obligació siga posterior a la data de la signatura del present Conveni.  
La Generalitat Valenciana justificarà, en els sis primers mesos de cada exercici, les inversions realitzades durant l'anualitat precedent en el si de la Comissió de Seguiment, mitjançant certificats emesos i signats per les persones que assenyale la dita Comissió. Així mateix, la Comissió de Seguiment acordarà els instruments destinats a certificar l'efectiva prestació de les actuacions objecte del present conveni.   
El Ministeri de Justícia, Red.es i la Generalitat Valenciana invertiran les quantitats màximes referides en la taula anterior, en funció de la seua disponibilitat pressupostària.  
Període comprés entre l'1 de gener de 2011 i el 31 de desembre de 2012  
La Comissió de Seguiment, prevista en la clàusula Vuitena, fixarà, durant l'últim trimestre de l'exercici anterior, les quantitats que seran efectivament invertides per les parts, en cada un dels exercicis anuals inclosos en el període temporal comprés entre 1 de gener de 2011 i el 31 de desembre de 2012.  
Cinquena. Obligacions de la Comunitat Valenciana en el marc dels Fons Feder  
A l'efecte de que Red.es puga realitzar les funcions que li corresponen com a organisme gestor, de conformitat amb el que disposa l'article 60 i concordants del Reglament (CE) NÚM. 1083/2006, de l'11 de juliol de 2006, pel qual s'estableixen les disposicions generals relatives al Fons Europeu de Desenrotllament Regional, al Fons Social Europeu i al Fons de Cohesió i es deroga el Reglament (CE) núm. 1260/1999, la Comunitat Autònoma, com a beneficiària de les actuacions realitzades per Red.es en els centres dependents de la Comunitat Autònoma, en execució de l'obligació d'inversió assumida per Red.es en el present Conveni Trilateral i cofinanciable amb fons FEDER, haurà de comunicar a Red.es que els equips subministrats i/o les actuacions realitzades es troben en funcionament, incloent-hi la localització concreta dels dits equipaments -amb indicació del número de sèrie corresponent- i /o de les actuacions realitzades. A aquests efectes, la Comunitat Valenciana haurà d'omplir la taula que figura en l'annex I del present Conveni Trilateral, i realitzar la dita comunicació en el termini màxim de 60 dies, comptadors des del lliurament de l'equipament per part de Xarxa. El retard en la dita comunicació suposaria un greu perjudici per a Red.es, en tant que, no podria sol·licitar en temps el cofinançament comunitari corresponent, la qual cosa podria posar en risc la continuïtat de les actuacions.  
En els dos primers mesos de cada exercici, durant el termini de 5 anys, referit més avall, la Comunitat Valenciana haurà de remetre una relació actualitzada sobre l'estat i situació dels equipaments subministrats i/o les actuacions realitzades.  
La Comunitat Valenciana, amb caràcter previ a la conclusió de les actuacions objecte del present Conveni Trilateral, informarà el públic de la participació de la Unió Europea, i si fa al cas, del Fons participant, col·locant una placa explicativa permanent, visible, i de grans mides, en la localització on es realitzen les actuacions, en què s'indicarà el tipus i el nom de les referides actuacions, a més de la informació referida en les lletres a), b) i c) de la present clàusula.  
Les plaques, cartells i qualsevol document (quadernets, fullets, notes informatives, certificats d'assistència, o de qualsevol altre tipus) que realitze la Comunitat Valenciana sobre les intervencions cofinanciables pels fons estructurals, hauran d'incloure:  
a) L'emblema de la Unió Europea, de conformitat amb les normes gràfiques establides en l'annex I del Reglament (CE) NÚM. 1828/2006, de 8 de desembre, així com la referència a la Unió Europea.  
b) La referència «Fons Europeu de Desenrotllament Regional».  
c) Una declaració en què s'informe que el programa operatiu ha estat cofinançat pel FEDER i en què es destaque el valor afegit de la intervenció de la Comunitat Europea, de preferència: «Una manera de fer Europa», o la declaració que, si fa al cas, acorde l'Autoritat de Gestió.   
Amb caràcter general serà Red.es qui subministre a la Comunitat Valenciana les plaques a instal·lar, no obstant això, la Comunitat Valenciana es compromet a la instal·lació i manteniment d'aquestes durant tot el termini de permanència d'inversió que marca la legislació vigent.  
La Comunitat Valenciana accepta ser inclosa en la llista de beneficiaris de les actuacions realitzades per Red.es, amb finançament comunitari.  
La Comunitat Valenciana, beneficiària de les actuacions realitzades per Red.es en execució de l'obligació d'inversió assumida per Red.es en el present Conveni Trilateral i cofinanciable amb fons FEDER, garanteix, en relació amb el compliment de la normativa europea que regula les ajudes, de conformitat amb el que disposa l'article 57.1 del Reglament (CE) núm. 1083/2006 de l'11 de juliol de 2006, pel qual s'estableixen les disposicions generals relatives al Fons Europeu de Desenrotllament Regional, al Fons Social Europeu i al Fons de Cohesió i es deroga el Reglament (CE) núm. 1260/1999, que l'operació objecte del present Conveni Trilateral no patirà una modificació substancial abans de transcorreguts cinc anys del seu terme, que afecte la seua naturalesa o a les seues condicions d'execució o que atorgue a una empresa o a un organisme públics avantatges indeguts, i que es derive d'un canvi en la naturalesa de la propietat d'una infraestructura o del cessament d'una activitat productiva.  
La Comunitat Valenciana s'obliga a conservar la documentació administrativa relacionada amb les actuacions objecte del present Conveni que, donada la seua naturalesa, li corresponga custodiar, en els termes i terminis previstos en l'article 90 del Reglament (CE) NÚM. 1083/2006, de l'11 de juliol, i article 19 del Reglament (CE) núm. 1828/2006, de 8 de desembre.  
La Comunitat Valenciana haurà de comunicar a Red.es qualsevol alteració important no imputable a la Comunitat Valenciana, que es produïsca en els equipaments i llicències objecte del present acord, en el seu ús i destinació. En tot cas, la Comunitat Autònoma haurà de reposar els equipaments i llicències en cas de pèrdua o deteriorament durant el termini de cinc anys, i comunicarà a Red.es, en tot cas, aquestes incidències.   
Amb caràcter general, la Comunitat Valenciana s'obliga a complir amb totes les disposicions, comunitàries i nacionals, que li resulten aplicables com a destinatària de les actuacions cofinanciables amb els fons FEDER, així com a permetre i facilitar que Red.es puga realitzar les auditories i comprovacions necessàries per a verificar el compliment de la normativa aplicable.  
La Comunitat Autònoma serà responsable dels danys que es deriven per a Red.es, de l'incompliment, per part de la Comunitat Autònoma, de les obligacions previstes en la present clàusula.  
Sisena. Compliment de requisits tècnics i transmissió de la propietat  
La Generalitat Valenciana garanteix a Red.es que els òrgans judicials, que es beneficien de les actuacions, compleixen amb els requisits tècnics necessaris perquè els béns i serveis proporcionats per Red.es resulten immediatament operatius.  
La propietat de tot l'equipament i la resta de béns subministrats per Red.es, s'entendrà transmesa a la Generalitat Valenciana en el moment en què dits béns siguen posats a disposició dels òrgans judicials beneficiaris o, si fa al cas, en el moment en què dits béns siguen posats a disposició de la Generalitat Valenciana en el lloc que aquesta assenyale a aquest efecte.   
En tot cas, dits béns seran destinats als fins previstos en el present conveni.  
Setena. Seguiment de l'execució i impacte dels projectes  
Per tal que les parts puguen avaluar el desenrotllament de les actuacions, Red.es realitzarà el seguiment dels projectes que execute l'entitat en el marc del present conveni.   
A aquests efectes es defineixen dos tipus d'indicadors:  
a. Indicadors de progrés dels projectes:  
  
\* \* \* \* \*  
  
Tots els projectes incorporaran, amb caràcter obligatori, una bateria d'indicadors particulars de seguiment i impacte, que donaran compte del progrés d'aquests i que seran definits de forma particular per a cada un d'ells.  
b. Indicadors generals:  
Red.es es compromet a arreplegar els resultats corresponents als següents indicadors, a data 31 de desembre de cada any de vigència del conveni.  
Red.es traslladarà anualment de la informació relativa als indicadors generals 1 a 3 i així, com als indicadors de progrés dels projectes a la Comissió de seguiment del present conveni.   
La Comissió de Seguiment, prevista en la clàusula Vuitena, podrà sol·licitar en qualsevol moment informació sobre el progrés dels indicadors de progrés, així com definir nous indicadors que considere rellevants per a mesurar les actuacions previstes en el present conveni.  
Vuitena. Comissió de seguiment del present conveni   
S'estableix una Comissió de Seguiment del present Conveni Trilateral, constituïda per dos representants de la Generalitat Valenciana, dos representants del Ministeri de Justícia i dos representants de Red.es. Els membres d'aquesta Comissió podran ser substituïts per les persones que aquests designen. La substitució, amb caràcter definitiu o temporal, de qualsevol dels membres de la Comissió de Seguiment, serà anunciada en la convocatòria de la reunió corresponent, i quedarà degudament reflectida en l'acta d'aquesta.  
La presidència de la Comissió de Seguiment tindrà caràcter rotatori, corresponent a Red.es designar el secretari, que actuarà amb veu però sense vot.   
A la Comissió de Seguiment podran assistir invitats de cada una de les parts, que actuaran amb veu però sense vot.   
Correspondrà a la Comissió de seguiment definir les línies generals de les actuacions i els projectes a realitzar en desplegament del que estableix el present Conveni, així com supervisar l'execució d'aquests.  
Addicionalment a les funcions previstes en el present Conveni, la Comissió de Seguiment resoldrà els problemes d'interpretació i compliment que es deriven d'aquest. Així mateix, podrà proposar millores i modificar les actuacions previstes en el Conveni, previ consentiment de les parts, i sempre que les dites millores i modificacions no suposen una alteració substancial de l'objecte del present Conveni. Qualsevol modificació que s'acorde, en aquest sentit, haurà de reflectir-se per   
Annex I. Taula seguiment equips FEDER  
escrit en un acord de Comissió de Seguiment, que se sotmetrà a la signatura de tots els seus membres.  
La Comissió de Seguiment es reunirà en sessió constitutiva en el termini d'un mes des de la signatura del Conveni i podrà reunir-se totes les vegades que considere necessari per a l'execució del present Conveni. En tot cas, es reunirà com a mínim una vegada a l'any i sempre que ho sol·licite algun dels membres que la componen.  
Novena. Naturalesa del present conveni   
El present conveni és dels previstos en l'article 4.1.c) de la Llei 30/2007, de 30 octubre, de Contractes del Sector Públic.  
Desena. Vigència del present conveni   
El present conveni produirà efecte des del moment de la seua signatura i estendrà la seua vigència fins al 31 de desembre de 2012, tot i que podrà prorrogar-se per acord de les parts.  
El conveni mantindrà la seua vigència fins a la finalització d'aquelles actuacions que hagueren estat iniciades abans de la data de finalització del termini estipulat en el paràgraf anterior.   
Onzena. Resolució del conveni  
El present conveni podrà ser resolt per acord de les parts o per decisió unilateral d'una d'elles, motivada per l'incompliment de les seues obligacions per qualsevol de les altres parts, la qual cosa haurà de comunicar-se a les altres amb tres mesos d'antelació.  
El compliment per part de Red.es, de les seues obligacions relatives a les inversions finançades amb Fons FEDER, tindrà caràcter essencial. En el cas que, per causes no imputables a l'entitat pública empresarial, no siga possible realitzar les inversions de Fons FEDER reflectides en l'Expositiu Segon, Red.es podrà resoldre unilateralment el conveni, preavisant a la resta de parts del conveni amb un termini d'un mes d'antelació.  
Dotzena. Règim de resolució de conflictes  
Les parts es comprometen a resoldre pacíficament qualsevol conflicte que poguera sorgir en la interpretació i execució del present conveni. En el cas que no fóra possible, i el Ministeri de Justícia i Red.es foren les Parts involucrades en el conflicte, caldrà ajustar-se al que disposa la Llei 52/1997, de 27 de novembre, d'Assistència Jurídica a l'Estat i Institucions Públiques, i al Reial Decret 997/2003, de 25 de juliol, que va aprovar el Reglament del Servei Jurídic de l'Estat, en especial a l'article 10 d'aquest últim. En aquests casos, l'advocat general de l'Estat-director del Servei Jurídic de l'Estat, amb audiència prèvia de les entitats interessades, emetrà l'informe que procedisca en Dret. En el cas que el conflicte involucrara a la Generalitat Valenciana i no fóra possible arribar a un acord, les parts acudiran a la jurisdicció contenciosa administrativa.  
El ministre de Justícia: Francisco Caamaño Domínguez.  
El conseller de Solidaritat i Ciutadania de la Generalitat Valenciana: Rafael Blasco Castany.  
El director general de l'Entitat Pública Empresarial Red.es: Sebastián Muriel Herrero.  
ID\_Equipament: té el format 00542/XX/XX/XX  
Tipus equipament: indiqueu si és un monitor, un PC, una impressora.  
\* \* \* \* \*  
Anexo I. Tabla seguimiento equipos FEDER  
  
ID\_Equipo: tiene el formato 00593/XX/XX/XX  
Tipo Equipo: indicar si es un monitor, un PC, una impresora.